2009.4.21. Az Európai Unió Hivatalos Lapja L 101/25 A BIZOTTSÁG HATÁROZATA (2009. április 20.) az ásványinyersanyag-kitermelő iparban keletkező hulladék kezeléséről és a 2004/35/EK irányelv V2 módosításáról szóló 2006/21/EK európai parlamenti és tanácsi irányelvben előírt pénzügyi biztosíték nyújtására vonatkozó technikai iránymutatásokról (az értesítés a C(2009) 2798. számú dokumentummal történt) (2009/335/EK) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel az ásványinyersanyag-kitermelő iparban keletkező hulladék kezeléséről és a 2004/35/EK irányelv módosításáról szóló, 2006. március 15-i 2006/21/EK európai parlamenti és tanácsi irányelvre (!), és különösen annak 22. cikke (1) bekez- désének c) pontjára, mivel: (1) — A 2006/21/EK irányelv 14. cikkében említett pénzügyi biztosíték nyújtása tekintetében a tagállamok közötti közös megközelítés biztosítása érdekében célszerű mini- mális közös alapot meghatározni a biztosíték kiszámítá- sához, nevezetesen a figyelembe veendő információk körét és a biztosíték kiszámításának módját illetően. 2) — Az e határozatban előírt rendelkezések összhangban vannak a 2006/21/EK irányelv 23. cikkének (2) bekez- dése alapján létrehozott bizottság véleményével, ELFOGADTA EZT A HATÁROZATOT: 1. cikk (1) —A tagállamok és az illetékes hatóságok a 2006/21/EK irányelv 14. cikkében említett pénzügyi biztosítékot az alábbiak alapján számítják ki: a) a hulladékkezelő létesítmény által a környezetre és az emberi egészségre gyakorolt várható hatás; b) a rehabilitáció meghatározása, ideértve a létesítmény későbbi használatát is; (4) HL L 102., 2006.4.11., 15. o. c) az alkalmazandó környezetvédelmi előírások és célkitűzések, ideértve a létesítmény fizikai stabilitását, a talajra és a vízkészletekre vonatkozó minimális minőségi előírásokat és a szennyezőanyag-kibocsátás maximális szintjét; d) a környezetvédelmi célkitűzések eléréséhez - szükséges műszaki intézkedések, különösen a létesítmény stabilitásának biztosítására és a környezeti károk korlátozására irányuló intézkedések; e) a célkitűzések eléréséhez a bezárás során és a bezárás után szükséges intézkedések, ideértve a tájrendezést, szükség esetén a bezárás utáni kezelést és felügyeletet, és adott esetben a biológiai sokféleség helyreállítását célzó intézkedé- seket; f) a hatások és az ezek csökkentéséhez szükséges intézkedések becsült időtartama; g) a tájrendezés biztosításához, a bezáráshoz és a bezárás utáni időszakban szükséges költségek értékelése, ideértve az eset- leges bezárás utáni felügyeletet vagy a szennyező anyagok kezelését. (2) —A g pontban említett értékelést független és megfelelően képzett harmadik fél végzi, és figyelembe veszi a nem tervezett vagy idő előtti bezárás lehetőségét is. 2. cikk Ennek a határozatnak a tagállamok a címzettjei. Kelt Brüsszelben, 2009. április 20-án. a Bizottság részéről Stavros DIMAS a Bizottság tagja